CELEX: 32002R1436
Language: el
Date: 2002-08-06 00:00:00
Title: Κανονισμός (ΕΚ) αριθ. 1436/2002 της Επιτροπής, της 6ης Αυγούστου 2002, για τον καθορισμό, για την περίοδο 2002/03, της ελάχιστης τιμής που καταβάλλεται στους παραγωγούς, για τα μη μεταποιημένα ξηρά σύκα και για το ποσό της ενίσχυσης στην παραγωγή ξηρών σύκων

Avis juridique important

|

32002R1436

Κανονισμός (ΕΚ) αριθ. 1436/2002 της Επιτροπής, της 6ης Αυγούστου 2002, για τον καθορισμό, για την περίοδο 2002/03, της ελάχιστης τιμής που καταβάλλεται στους παραγωγούς, για τα μη μεταποιημένα ξηρά σύκα και για το ποσό της ενίσχυσης στην παραγωγή ξηρών σύκων  

Επίσημη Εφημερίδα αριθ. L 211 της 07/08/2002 σ. 0004 - 0004

Κανονισμός (ΕΚ) αριθ. 1436/2002 της Επιτροπήςτης 6ης Αυγούστου 2002για τον καθορισμό, για την περίοδο 2002/03, της ελάχιστης τιμής που καταβάλλεται στους παραγωγούς, για τα μη μεταποιημένα ξηρά σύκα και για το ποσό της ενίσχυσης στην παραγωγή ξηρών σύκωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά(1), όπως τροποποιήθηκε τελευταία από τον κανονισμό (ΕΚ) αριθ. 453/2002 της Επιτροπής(2), και ιδίως το άρθρο 6β παράγραφος 3 και το άρθρο 6γ παράγραφος 7,Εκτιμώντας τα ακόλουθα:(1) Με τον κανονισμό (ΕΚ) αριθ. 449/2001 της Επιτροπής, της 2ας Μαρτίου 2001, περί καθορισμού των λεπτομερειών εφαρμογής του κανονισμού (ΕΚ) αριθ. 2201/96 όσον αφορά το καθεστώς ενίσχυσης στην παραγωγή στον τομέα των μεταποιημένων προϊόντων με βάση τα οπωροκηπευτικά(3), όπως τροποποιήθηκε τελευταία από τον κανονισμό (ΕΚ) αριθ. 1343/2001(4), καθορίζονται στο άρθρο 2 οι ημερομηνίες των περιόδων εμπορίας.(2) Τα κριτήρια καθορισμού της ελάχιστης τιμής και του ποσού της ενίσχυσης στην παραγωγή καθορίζονται στο άρθρο 6β και στο άρθρο 6γ, αντιστοίχως, του κανονισμού (ΕΚ) αριθ. 2201/96, και τα προϊόντα για τα οποία έχουν καθοριστεί ελάχιστη τιμή και ενίσχυση εμφαίνονται στα άρθρα 1 και 2 του κανονισμού (ΕΟΚ) αριθ. 1573/1999 της Επιτροπής, της 19ης Ιουλίου 1999, περί λεπτομερειών εφαρμογής του κανονισμού (ΕΚ) αριθ. 2201/96 όσον αφορά τα χαρακτηριστικά των ξηρών σύκων που απολαμβάνουν του καθεστώτος της ενισχύσεως στην παραγωγή(5). Θα πρέπει, επομένως, να καθοριστεί η ελάχιστη τιμή καθώς και η ενίσχυση στην παραγωγή για την περίοδο 2002/03.(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Για την περίοδο εμπορίας 2002/03:α) η ελάχιστη τιμή, που προβλέπεται στο άρθρο 6β του κανονισμού (ΕΚ) αριθ. 2201/96, ανέρχεται σε 878,86 ευρώ ανά τόνο καθαρού βάρους παραδοτέα στην εκμετάλλευση του παραγωγού, για τα μη μεταποιημένα ξηρά σύκα·β) η ενίσχυση στην παραγωγή, που προβλέπεται στο άρθρο 6γ του εν λόγω κανονισμού, ανέρχεται σε 286,30 ευρώ ανά τόνο καθαρού βάρους για τα ξηρά σύκα.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 6 Αυγούστου 2002.Για την ΕπιτροπήFranz FischlerΜέλος της Επιτροπής(1) ΕΕ L 297 της 21.11.1996, σ. 29.(2) ΕΕ L 72 της 14.3.2002, σ. 9.(3) ΕΕ L 64 της 6.3.2001, σ. 16.(4) ΕΕ L 181 της 4.7.2001, σ. 16.(5) ΕΕ L 187 της 20.7.1999, σ. 27.